
asupra propunerii legislative pentru completarea Articolului 170 din Legea învăţământului nr.84/1995
(Pl.x. 371/2009)

1. În baza prevederilor art. 95 din Regulamentul Camerei Deputaţilor, republicat, cu adresa nr. Pl..x 371/ 16 septembrie 2009, Comisia pentru învăţământ, ştiinţă, tineret şi sport a primit spre dezbatere şi avizare, în fond, propunerea legislativă pentru completarea Articolului 170 din Legea învăţământului nr.84/1995.

Pentru întocmirea raportului, Comisia a analizat avizele primite de la Comisia pentru buget, finanţe şi bănci şi Comisia juridică, de disciplină şi imunităţi, avizul Consiliului Legislativ şi avizul Consiliului Economic şi Social.


Propunerea legislativă are ca obiect de reglementare modificarea şi completarea articolului 170 din Legea învăţământului nr. 84/1995, republicată, cu modificările şi completările ulterioare, în sensul instituirii bursei sportive pentru elevii şi studenţii care urmează programele speciale de pregătire sportivă şi participă la întreceri sportive pe plan local, naţional şi internaţional. 

2. În funcţie de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiei au fost prezenţi 19 deputaţi, din totalul de 31 membri ai Comisiei. 


4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative a participat ca invitat: doamna Oana Adriana Badea - secretar de stat în cadrul Ministerului Educaţiei, Cercetării şi Inovării.

5. Potrivit prevederilor art. 75 alin. (1) din Constituţia României, republicată, şi ale art.92  alin.(8) din Regulamentul Camerei Deputaţilor, republicat, Camera Deputaţilor este prima Cameră sesizată.


În urma dezbaterii, în şedinţa din 29 septembrie 2009, Comisia a propus, cu 17 voturi pentru respingere, 1 vot împotrivă şi 1 abţinere, respingerea propunerii legislative din următoarele motive:

- prin această propunere legislativă se introduce o bursă de specialitate – bursa sportivă, care este deja acoperită de categoriile de burse tip prevăzute la articolul 172 din Legea nr. 84/1995, cu modificările şi completările ulterioare – de performanţă, de merit, care nu fac trimitere la o specializare anume;


- Hotărârea Guvernului nr. 445/1997 privind stabilirea Criteriilor generale de acordare a burselor şi a altor forme de sprijin material pentru elevii, studenţii şi cursanţii din învăţământul de stat, cursuri de zi şi Hotărârea Guvernului nr. 558/1998 pentru modificarea anexelor nr.1 şi 2 la Hotărârea Guvernului nr.445/1997 cuprind prevederi referitoare la condiţiile şi modalitatea de acordare a bursei sportive, iar adoptarea unui nou act normativ cu acelaşi obiect de reglementare ar duce la o suprareglementare; 

- propunerea legislativă implică modificarea cheltuielilor aferente prevăzute în bugetul de stat, fără a preciza sursele de finanţare;


-  propunerea legislativă nu respectă normele de tehnică legislativă pentru elaborarea actelor normative, prevăzute de Legea nr. 24/2000, cu modificările şi completările ulterioare –trimiterile la articolele Legii nr. 84/1995 sunt greşite, iar propunerea legislativă nu este  însoţită de un studiu de impact, întocmit de ministerele de resort. 

